ლომბარდიის ალპები
ლომბარდიის ალპები (იტალ. Alpi lombarde) — ალპის მთების სახელწოდება ლომბარდიის ოლქის საზღვრებში, იტალიაში. მოიცავს რეტის ალპების სამხრეთ ნაწილს (ბერნინის მასივი, სიმაღლე 4049 მ-მდე), ორტლერის (3905 მ) და ადამელოს (3539 მ) მასივებს. აგებულია უმეტესწილად კირქვებით. მდინარე ადის გასწვრივი ხეობის სამხრეთით მდებარეობს ბერგამის ალპები (ლომბარდიის წინაალპები) და ტბები: ლაგო-მაჯორე, კომო, იზეო, გარდა.